Korpstur 2016 - Sommarlandfestivalen

Hvert år når skolen slutter reiser korpset på tur. Vi deltar på korpsfestivaler rundt omkring i Sør-Norge, disse går som regel av stabelen samme helg som skolen slutter, og vi reiser om ettermiddagen siste skoledag. Hvert tredje år reiser vi på en lenger tur, gjerne utenlands. Neste utenlandstur kommer i jubileumsåret 2017. Det kommer informasjon om dette allerede tidlig på høsten, da dette er en tur som tar litt mer tid og krever noe mer planlegging.

Årets tur er etter avstemming lagt til Sommarlandfestivalen i Bø i Telemark. Festivalen foregår i Bø sentrum og i Bø Sommarland. Det blir altså rikelig muligheter til bading og annen sommermoro i tillegg til massevis av spilling. Fra korpset er det med voksne ledere: Aslak, Annika, Guro og Katarzyna. I tillegg er David og Thomas selvsagt med, så det er mange kjente fjes for musikantene. Det er også plass til de foreldrene som ønsker å være med.

Prisen for turen er kr 1000,- per musikant og forelder Faktura kommer til dem som melder seg på, betalingsfrist blir 15. juni. Det inkluderer alle utgifter, men det er selvsagt fint å ta med litt lommepenger. Lederne kan ta ansvar for lommepengene og andre verdisaker, slik at dere ikke mister noe på turen. Mobiltelefoner, nettbrett osv tas med på eget ansvar.

Overnatting skjer på skole med luftmadrass og sovepose. Det blir felles frokost med muligheter for å smøre matpakke til lunsj. Felles middag.

Detaljert program og mer informasjon med pakkeliste osv kommer før vi reiser.

Forenklet program:

Fredag 17. juni kl 14:45 Oppmøte Hoffsvangen skole

 15:00 Avreise

Lørdag 18. juni kl 12:00 Underholdningskonsert Bø sentrum

 13:00 FELLES TUR MED BADING I SOMMARLAND

Søndag 19. juni 11:30 Konsert i Sommarland

 15:00 Avslutning

 ca 19:30 Ankomst Hoffsvangen

Det er viktig å få på plass påmelding for alle musikanten som skal være med så raskt som mulig. Vi må også ha en bekreftelse på at musikantene kan bade under oppsyn av de voksne som deltar på turen, skjema undertegnes av foresatt før avreise . Det er selvsagt rikelig med godt kvalifiserte badevakter på plass i Sommarland til en hver tid.

**Påmeldingsfrist torsdag 2. juni**

SMS til 41045957 (Aslak) eller epost til aslakstensrud@gmail.com

Mvh

Styret